شەفەق نیوز/ سینەمای دژوە تیرۆر، ڤیستواڵیگە  ساڵانە لە لایەن هەولێر پایتەخت هەرێم کوردستان  میوانداری کریەێد، زنجیرەیگ فیلم پیشکەش کریەێد ک چیرۆک ئەو تیرۆریزمەیلە باس کەن ک لە دۊیای ساڵ 2003 رەسیەسە لە عراق.
شەشەمین خول ڤستواڵەگە وه بەشداری 40 کوڵگەفیلم لەلایەن دەرهێنەرەیل عراق و جەهانی عەرەبی و ئەمریکا و ئەوروپاوە دەسوەپیکرد.
ئەیاد جەبار، نۊنەر سەرۆک لیژنەی سەرپەرشتیاری ڤستواڵەگە وە ئاژانس شەفەق نیوزی وت: "ئی ڤیستواڵ لە خولەگەی ئیسەی  وە بەشداری هونەرمەندەیل و ڕەخنەگرەیل و پسپۆڕەیل عەراقی دیاری کریایە، هەرلیوا یە  ڤێرژنە سێیەمە لە دۊیای دەسڵات سەربازی داعش".
دیاریکرد،  "40 فلیم بەشداری لەی ڤستواڵە کردیە لە چەن وڵاتیگ لەناوبەینیان  وڵاتەیل عەرەبی و ئەوروپی و ئیران"، وتیش،"  لەناوداین تیرۆر لە رۊی سەربازی ئەرک گرنگیگە ک لە عراق ئەنجام بدریەێد، باوجی تیرۆر ریشگ کوتایە، وتیش،  ک ڕێکخەرەیل ڤستواڵەگە ئامانجیان ئەوەس ک   ژینگەی گونجیایگ ئەرا دەرهێنەرەیل دابین بکەن ئەرا خستنەرۊ بەرهەمەیلیان".
نۊنەر سەرۆک لیژنەی سەرپەرشتیاری ڤستواڵەگە وتیش: "ئی ڤستواڵە دەرفەتیگە ئەرا ئەو دەرهێنەرە گەنجەیلە ک کار و هۊر فیلمەیلیان لەبان گێچەڵ تیرۆر پیشکەش بکەن، باوجی ئی دەرفەتە جۊر  هەمان پشگیری نییە ک قەبارەی حاڵەتەگە ک مامەڵەی وەگەردی  کەێد".
